হেমন্তে শ্রাবণধারা ঝরিয়ে অবশেষে বাংলাদেশের দিকে  সরে গেল নিম্নচাপ। আর তা সরতেই এক ধাক্কায় কলকাতা শহরের তাপমাত্রা স্বাভাবিকের থেকে ৮ ডিগ্রি সেলসিয়াস নিচে। আজ সকালে থেকেই আকাশ সাধারণ ভাবে পরিস্কার। রোদেরও দেখা মিলেছে। তবে, বাতাসে বইছে হিমেল হাওয়া। তাই রীতিমতো শীতের একটা আমেজ ধরিয়ে দিয়েছে ছুটির দিনে কলকাতাবাসীর শরীরে।
 ওয়েব ডেস্ক : হেমন্তে শ্রাবণধারা ঝরিয়ে অবশেষে বাংলাদেশের দিকে  সরে গেল নিম্নচাপ। আর তা সরতেই এক ধাক্কায় কলকাতা শহরের তাপমাত্রা স্বাভাবিকের থেকে ৮ ডিগ্রি সেলসিয়াস নিচে। আজ সকালে থেকেই আকাশ সাধারণ ভাবে পরিস্কার। রোদেরও দেখা মিলেছে। তবে, বাতাসে বইছে হিমেল হাওয়া। তাই রীতিমতো শীতের একটা আমেজ ধরিয়ে দিয়েছে ছুটির দিনে কলকাতাবাসীর শরীরে। আলিপুর আবহাওয়া দফতর জানিয়েছে, দক্ষিণবঙ্গে কলকাতা ও লাগোয়া জেলাগুলিতে আজ আর বৃষ্টির সম্ভাবনা নেই। রাতের সর্বনিম্ন তাপমাত্রা ছিল ২০.৫ ডিগ্রি সেলসিয়াস। ভোরের দিকে ঠান্ডা হাওয়া আর শীত শীত আমেজও ধরা পড়েছে এদিন। যদিও, বেলা বাড়ার সঙ্গে সঙ্গেই বাড়তে শুরু করেছে তাপমাত্রার পারদ।